text: দেশে করোনায় মৃতের সংখ্যা আরও কমেছে – Onesylhet24.com
  দেশে করোনায় মৃতের সংখ্যা আরও কমেছে
  অনলাইন ডেস্কঃ দেশে গত ২৪ ঘন্টায় করোনায় আক্রান্ত হয়ে ৩০ জনের মৃত্যু হয়েছে। এই সংখ্যা আগের দিনের চেয়ে ৫ জন কম। আগের দিন মারা গিয়েছিলেন ৩৫ জন।
  করোনাভাইরাসে আক্রান্ত হয়ে গত ২৪ ঘন্টায় দেশে আরও ৩০ জনের মৃত্যু হয়েছে। এ নিয়ে দেশে করোনায় এ পযর্ন্ত মোট মৃতের সংখ্যা দাড়ালো ৮১১ জন।
  এদিকে দেশে করোনা আক্রান্তের সংখ্যা ৬০ হাজার ছাড়িয়েছে। বর্তমানে দেশে এ ভাইরাসে আক্রান্ত ৬০ হাজার ৩৯১ জন রোগী রয়েছেন। গত ২৪ ঘন্টায় সর্বাধিক ১৪ হাজার ৮৮টি নমুনা পরীক্ষায় ২ হাজার ৮২৮ জনের দেহে করোনা শনাক্ত হয়েছে।
  গতকালের চেয়ে আজ করোনাভাইরাসের ৪০৫ জন বেশি আক্রান্ত হয়েছে। গতকাল আক্রান্ত হয়েছিল ২ হাজার ৪২৩ জন।
  নাসিমা সুলতানা জানান, নমুনা পরীক্ষায় আজ আক্রান্তের হার ২০ দশমিক ০৭ শতাংশ। আগের দিন এ হার ছিল ১৯ দশমিক ০৯ শতাংশ। বুধবার ছিল ২১ দশমিক ৫৪ শতাংশ।
  তিনি জানান, করোনাভাইরাস আক্রান্তদের মধ্যে এ পর্যন্ত সুস্থ হয়েছেন ১২ হাজার ৮০৪ জন। গত ২৪ ঘন্টায় নতুন সুস্থ হয়েছেন ৬৪৩ জন।
  শনাক্ত বিবেচনায় আজ সুস্থতার হার ২১ দশমিক ২০ শতাংশ ও মৃত্যুর হার ১ দশমিক ৩৪ শতাংশ। আগের দিন সুস্থতার হার ছিল ২১ দশমিক ১৩ শতাংশ ও মৃত্যুর হার ১ দশমিক ৩৬ শতাংশ। বুধবার সুস্থতার হার ছিল ২১ দশমিক ০২ শতাংশ ও মৃত্যুর হার ১ দশমিক ৩৫ শতাংশ।
  নাসিমা সুলতানা জানান, 'করোনাভাইরাস শনাক্তে গত ২৪ ঘন্টায় নমুনা সংগ্রহ করা হয় ১৪ হাজার ৬৪৫টি। আগের দিন নমুনা সংগ্রহ হয়েছিল ১৩ হাজার ৭৮৮টি। গতকালের চেয়ে আজ ৮৫৭টি নমুনা বেশি সংগ্রহ হয়েছে। গত ২৪ ঘন্টায় দেশে ৫০টি পরীক্ষাগারে নমুনা পরীক্ষা হয়েছে এ যাবৎকালের সর্বাধিক ১৪ হাজার ৮৮টি। আগের দিন নমুনা পরীক্ষা হয়েছিল ১২ হাজার ৬৯৪টি। গত ২৪ ঘন্টায় আগের দিনের চেয়ে ১ হাজার ৩৯৪টি বেশি নমুনা পরীক্ষা হয়েছে। এ পর্যন্ত মোট নমুনা পরীক্ষা হয়েছে ৩ লাখ ৭২ হাজার ৩৬৫টি।